
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea majorării Bugetului General al Municipiului Focşani 
pe anul 2016
                   Consiliul Local al Municipiului Focşani, judeţul Vrancea, întrunit în şedinţă ordinară, 

                - analizând proiectul de hotărâre iniţiat de Viceprimarul Municipiului Focşani Ionel Gabriel Necula, prin care propune aprobarea majorării Bugetului General al Municipiului Focşani pe anul 2016 şi raportul întocmit de Direcţia economică, înregistrat la nr. 19331/24.03.2016;
              - văzând avizul favorabil al Comisiei de buget şi administraţie publică;

              - având în vedere adresa nr. 12190/22.03.2016 transmisă de Administrația Judeteană a Finanțelor Publice Vrancea și înregistrată la nr. 18695/22.03.2016;

              - în conformitate cu prevederile art. 19 alin. (2) și art. 82 din Legea nr. 273/2006 privind finanţele publice locale, cu modificările şi completările ulterioare;

    - în baza art. 36 alin. (1) şi (2) lit. “b”, alin. (4) lit.”a” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;
HOTĂRĂŞTE:
               Art. 1 (1) Se aprobă majorarea Bugetului Local al Municipiului Focşani pe anul 2016, după cum urmează:
1. Majorarea veniturilor cu  497,00 mii lei  la subcapitolul bugetar ”Sume defalcate din TVA pentru finanțarea învățământului particular sau confesional acreditat” (11.02.09). 
2. Majorarea cheltuielilor cu 497,00 mii lei în bugetul Primăriei Municipiului Focșani  la capitolul bugetar ”Învățământ” (65.02), articolul bugetar ”Finanțarea învățământului particular sau confesional acreditat” (55.01.63). Pe subcapitole bugetare, suma de 497,00 mii lei este repartizată astfel: 171,00 mii lei la subcapitolul bugetar ”Învățământ preșcolar”(65.02.03.01) și 326,00 mii lei la subcapitolul bugetar ”Învățământ primar” (65.02.03.02).
           (2) Estimările indicatorilor privind finanțarea învățământului particular sau confesional acreditat pentru următorii trei ani sunt următoarele: 2017 – 511,00 mii lei, 2018 – 523,00 mii lei, 2019 – 537,00 mii lei
              Art. 2 Direcţia economică, prin Serviciul buget contabilitate, este autorizată să introducă modificările corespunzătoare în structura bugetului pe anul 2016 și estimările pentru următorii trei ani.
               Art. 3 Prezenta hotărâre va fi  comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică.
     PREŞEDINTE DE ŞEDINŢĂ,

             Oloeriu Ioan Liviu
                                                                                                          Contrasemnează, 

                                                                                     Secretarul Municipiului Focşani 

                                                                                           Eduard Marian Corhană
Municipiul Focşani, 31 martie 2016

